ming030890/wiki-yue-high-quality huggingface dataset:
後兵

abcdefgh8877665544332211abcdefghc6 嗰隻黑兵係隻後兵。
喺國際象棋入面，後兵係指一隻兵，佢喺其他同色嘅兵後面，而且冇辦法安全咁前進。喺右圖，c6嗰隻黑兵就係一隻後兵啦。
呢篇文用代數記譜法嚟記錄步法。

缺點
abcdefgh8877665544332211abcdefghc6 嗰隻黑兵被騎士攻擊。
abcdefgh8877665544332211abcdefghc6 嗰隻黑兵被城堡攻擊。
後兵一般嚟講都係位置上嘅弱點，因爲其他兵守護唔到佢，同埋對手可以擺啲棋（通常係騎士）喺兵前面嘅窿嗰度，唔驚俾啲兵攻擊而搞到要撤退。後兵亦都阻住己方嘅城堡同埋皇后攻擊後兵前面嘅敵方棋。
如果後兵係喺半開直行上面嘅話，咁就更加危險啦，因爲對方嘅城堡同埋皇后可以好輕易咁攻擊隻後兵。如果派其他棋去守護隻後兵嘅話，咁嗰隻棋嘅力量就被削弱咗啦，因爲佢要保護隻兵唔可以分身去做其他嘢。

實際棋局
abcdefgh8877665544332211abcdefghSveshnikov後續，6...d6
係現代開局理論入面，有啲開局其中一個玩家會專登整隻後兵，作爲交換佢會獲得其他方面嘅好處，例如主動權或者好啲嘅開局發展。西西里防禦嘅 Sveshnikov後續就係一個好好嘅例子。
abcdefgh8877665544332211abcdefgh9...gxf6之後，白棋要避免隻白兵叉住兩隻騎士
1. e4 c5 2. Nf3 Nc6 3. d4 cxd4 4. Nxd4 Nf6 5. Nc3 e5!? 6. Ndb5 d6 之後（睇右圖），黑棋有一隻後兵（d6），但係白棋而家要撤走 b5隻騎士，同埋放棄中間嘅發展：7. Bg5 a6 8. Na3 b5 9. Bxf6 gxf6! 10. Nd5（要避免隻白兵叉住兩隻騎士）
安樂蝸

《安樂蝸》（英文：Own Sweet Home）係香港無綫電視製作嘅資訊節目，依家由狄易達、林穎彤、馬俊傑、鍾晴、鄭雋熹同何依婷主持，由2010年12月5號起，響J2逢禮拜日10:30-11:00同20:00-20:30首播，之後響禮拜一15:15-15:45及禮拜二06:00-06:30重播。

史
呢個節目係2011無綫節目巡禮推介嘅節目，本來諗住做一季13集節目，但因為收視比預期好，最後變咗常規節目，更攞到雅蘭床褥冠名贊助，係少數獲冠名贊助嘅J2節目。
舊時做過主持嘅重有李君妍、張秀文、曾建怡、余應彤、劉佩玥、容天佑、楊斯雅、王卓淇、譚永浩同林泳淘。

內容
呢個節目主要介紹香港後生仔住宅單位嘅設計及裝修，雖然只係面積細小嘅「蝸居」，但都可以係個「安樂窩」。
而家環節：
「蝸居主義」：介紹向節目報名嘅「蝸居」間隔、訪問屋主響裝修過程嘅樂趣同煩惱。
「設計部屋」：主持人同嘉賓主持一齊訪問、參觀有型格居所嘅名人。
「蝸中寶」
「蝸居情報」：介紹各區置業情報，參觀一個單位。
安武亨

安武亨（1978年12月10號—）係日本足球員，司職後衞，效力過廣島三箭。
安氏中喙鯨

安氏中喙鯨（學名：Mesoplodon bowdoini）係喙鯨科樽頭鯨屬嘅其中一個種。
安氏擬棘茄魚

安氏擬棘茄魚（學名：Halieutopsis andriashevi）係棘茄魚科擬棘茄魚屬嘅其中一個種。
安樂門街遊樂場

安樂門街遊樂場（英文：On Lok Mun Street Playground）係香港一公園同遊樂場，喺新界粉嶺安樂村安樂門街，行政上歸北區。設施有滑板場，以及三個碗型設施、斜台、欄杆、槓台同梯級，飲水機、售賣機、蔭棚同坐椅、公眾收費電話亭、泛光燈。開朝九晚十一。
維基同享有多媒體嘅嘢：On Lok Mun Street Playground
安檢門

安檢門（粵拼：on1 gim5 mun4），又嗌金屬探測門，係種專門用嚟檢測啲人有冇帶咗金屬物品嘅探測裝置。雖然個樣似個門噉，但同普通嘅門唔同，雖然佢冇門掩，但有安保同檢查功能。
呢種門主要用嚟檢查人嘅身體究竟有冇收埋啲例如刀、劍、匕首、槍、弓、炸彈、地雷、炮仗、火柴、火機等一系列易燃易爆等有毒危險性物品。喺出入境關卡亦會攞嚟查有冇帶指定國家畀定唔畀入啲可疑物品。

發展史
柏林機場入面啲安檢門
臺灣桃園國際機場入面嘅安檢門
安檢門最先喺1984年由美國事業家——查理斯·加列特一手研發出嚟。佢主要整呢樣出嚟係因為1972年夏奧會就快閉幕時出咗單震驚全球嘅慕尼黑慘案，而且嗰單慘案咁啱係安保疏忽而搞成噉。出咗嗰單安保教訓之後，加列特喺1984年4月整出咗呢種帶金屬探測成份嘅門好快最先喺佢嘅企業所在地——德薩斯州加蘭嘅加列特金屬探測器公司（英文：Garrett Metal Detectors）入面內部使用。同年同月，負責喺洛杉磯主辦嘅夏奧會安保大頭——愛德華·比斯特（英文：Edward Best）拜訪咗加列特屬下嘅金屬探測器公司之後，好快將佢列入咗安保嘅第一環節因素。同年喺達拉斯舉辦嘅共和黨全國代表大會亦第一時間用到加列特研發出嘅「安檢門」裝置。1984奧運結束咗之後第二年，加列特又去到埃及嘅拉美西斯博覽會介紹咗佢研發啲安保裝置（包括安檢門同金屬探測儀）先至得到推廣。隨後喺印第安納州印第安納波利斯舉辦嘅1987年泛美運動會（英文：1987 Pan American Games）期間，加列特同佢啲安保人員一齊亦介紹咗同安檢門、金屬探測儀有關啲使用方法。隨後呢種安全門設備亦喺之後夏奧會開始用到。1990年間亦推廣到嗰時美軍向伊拉克地區發動海灣戰爭啲士兵屬下部隊用到；冬奧會亦喺1998年率先開始引入呢種安檢設備。從2002年喺釜山舉辦嘅亞運會開始，之後嗰幾屆亞運會入場睇比賽啲治安團隊亦用到呢種安檢門。2003年，加列特公司亦考慮到2001年爆出嘅911事件而喺各大機場同車站等人流密集嘅地方搞呢啲安檢門嚟保障人員安全。從2010年開始，FIFA世界盃亦開始引入加列特研發出嘅安檢設備。

應用
安檢門一般喺以下呢啲地方用得比較多：
生產型企業
電子產品、電線電纜、電器、金銀飾品、香煙、藥品、墨水匣、工礦、五金製品、電鍍、壓鑄造、水暖器材、貴金屬同加工等相關行業。
政府部門
公安局、檢察院、法院審判庭、監獄、拘留所、勞教所，戒毒所。
公共場所
體育館、娛樂場所、機場、火車站、汽車站、港口、展覽館、博物館、圖書館、銀行、油庫，發電站。

工作流程
安檢門嘅工作流程通常係用CPU探测，發現有組紅外被擋時，系統第一時間檢測各個采集卡數據有冇變到，若果發現有金屬響度，系統識猛咁響。跟住檢測第組紅外時會重設探測。全過程凈用0.280s。
履帶

一部坦克用嘅履帶。
履帶（英文：Continuous tracks，意思係「無限軌道」）係一種用喺戰車、工程車呢類運輸工具嘅裝置，用嚟畀呢啲機器行。履帶通常係用好硬嘅嘢整，同埋好多細片段組合出嚟。
層侵紀

層侵紀係古元古代入面第二個紀，響23億年到20.5億年之前，即係響成鐵紀之後、造山紀之前。
地質時代
層壓式推銷

層壓式推銷係種唔可以持續經營（unsustainable）嘅銷售模式，又叫做金字塔式騙局（英文：Pyramid scheme），喺台灣別稱「老鼠」，好多國都將佢列做非法。
運作模式多數係參與者、經營者靠介紹新會員加入賺佣，呢啲佣金嚟自新會員嘅入會費，一層壓一層，如此類推，形如金字塔，越早加入賺得越多，越遲加入就越難賺錢。
而佢哋嘅組織、團隊或者公司通常會提供啲冇「足夠市場、商業價值」嘅產品或者服務，或者以遠高於市價嘅價位嚟賣佢哋所謂嘅「產品」。呢種商業模式手法至少已經有成百年嘅歷史，而成熟嘅案例就喺20世紀初嘅美國出現，例如喺1919年發生嘅龐氏騙局。喺台灣又叫做「老鼠會」，係因為佢哋通常都好似鼠類繁殖速度咁快。
層序

層序指地質學入邊嘅一種根據上下不整合面分界嘅地層學單位。

定義
愈發嚴格同通用噉定義層序就係「用不整合面抑或佢哋啲相關表面嚟界定嘅相對適形、遺傳相關嘅演替」:220。

特例
層序有時仲有分一型層序同埋二型層序:42-43。
床架

床架係多數床嘅結構部份，撐住床板同床褥，多數用木頭或者金屬整。
庇護工場

庇護工場（粵拼：bei3 wu6 gung1 cheung4，sheltered workshop)）係一個畀因為身體有殘疾或智障嘅人士，而唔能夠喺公開市場工作，有就業同學習工作技能嘅機會，向佢哋提供合適嘅職業訓練，可以盡量發展社交同經濟潛能，增強佢哋嘅工作能力，喺有機會嘅時候幫助佢哋可以轉到公開市場就業。庇護工場通常係由慈善機構去營運。
另外，有啲庇護工場會提供職業重建、訓練、過渡就業場所、治療等服務。
庇里牛斯山

庇里牛斯山，又譯比利牛斯山，係歐洲西南部嘅山，分隔歐洲大陸同伊比利亞半島，亦係法國同西班牙天然國界，山上重有小國安道爾。
序列

序列（英文：Sequence）係數學分析入面，尤其係實數中，一個好重要嘅概念。基本佢都會出現係任何數學範疇入面。數列就係一排數字位隊咁企好。例如就係一個數列。排第一嗰個係1，之後係2，如此類推。
可以討論一串數列嘅極限，呢個係數學分析入面一個基礎課題，因為佢可以引申到函數極限。

定義
數列係由一串數字所組成，佢每一個項（Terms），都會畀一個自然數嚟表示佢係第幾項。數學家一般會用嚟表示一串數列。
例子：
係一串正雙數數列，佢嘅第一項係2，第二項係4，如此類推。佢嘅第項就係。

長度
序列嘅長度即係佢有幾多項，可以係有限或者係無限。

匯合
數列嘅一個重要特徵係可以匯合（converge）：想像有個由數組成嘅數列 ，依家攞個數列嘅第  個元素嚟睇，隨住  嘅數值愈嚟愈大，發現元素  嘅數值愈嚟愈接近某個特定嘅數值 （ 愈嚟愈接近 0），而呢樣嘢用數學符號嚟表達嘅話係噉樣：
上述呢條式用日常用語講，係指「隨住  嘅值趨近無限大（）， 會趨近  呢個數值」。喺數學上，數列  就可以算係話有個極限（limit），而呢個極限就係 。用圖嘅形式嚟表達，如果 Y 軸做「 嘅值」，X 軸就做 ，而個數列嘅極限（）係 0，就會出以下呢幅噉嘅圖：
床板

床板係多數床嘅結構部份，由床架撐住，上面再鋪床褥。
序

序係文嘅附文，附喺內文之前，通常喺書見到。序帶人入內文，介紹內容、主旨、或者寫作經過，或者係評論等等。序有好多種叫法，好似序言、前言、敘、緒、弁言、引、序論、'緒論、引言等等。呢啲名之間有差別，分唔同性質同長短。

名
西方十七世紀，有拉丁文嘅prolegomenon，係prolegein嘅他動現在式。pro卽係前，legein係講，prolegein就係講之前。prolegomenon，序之中有評論，比較長篇。
英文又叫prologue，不過通常用於故仔、戲、歌曲、詩，又叫序章、序言、序篇等。introduction就更加廣泛，乜嘢都得。preface只用於書上，多數係作者自己寫，叫自序。而foreword都用喺書，不過就更短，通係係請人爲作，叫他序。

中國
中國最早嘅序，係漢時爲《詩經》作嘅《毛詩序》，重有佢爲各詩做小序。
序一般喺內文前，後面好少，司馬遷《太史公自序》，寫喺《史記》尾，所以叫啲叫後序，但多數叫跋或後記。
床單

床單係床上用品，用嚟鋪喺床褥面頭，保護床褥。
床褥

床褥係床上用品，放喺床上面，比較軟淋淋，令人睏得舒服些少，通常會用床單冚住。
庇護權

庇護權 (古希臘文：ἄσυλον，意爲“避難所”) 係一個古舊嘅司法概念。呢個概念就係為一啲喺某一個管治底下受迫害，可以受另一個管治權力嘅保護。自從古埃及同古希臘已經有呢個概念嘅存喺同認可，之後再傳開去到西方文化。現今，呢個權利已經喺聯合國人權宣言度正式受保護。

古代
古埃及人、古希臘人、同埋古以色列人都對庇護權有一個宗教嘅認知，主要係保護一啲屬於自己宗教，而喺其他地方受逼迫嘅人。呢個道理隨後都套用咗去西方國家嘅基督教會入面。
511年，法蘭克王國國王克洛維一世頒佈決定，任何喺教會財產尋求庇護嘅人都會受保護，而呢個原則甚至包括喺殺人犯、小偷、通姦者等等嘅人身上，都一律適用。

現代
冷戰初期，荷蘭政府為幾百位從東歐嚟嘅老人提供庇護，俾佢哋能夠擺脫蘇聯管治。
根據世界人權宣言第14章，“每個人如果因爲逃避迫害，都有權利喺其他國家尋求同埋享受人身庇護嘅地方”。1951年聯合國嘅《關於難民地位嘅公約》同1967年嘅《關於難民地位嘅議定書》為各國嘅庇護政策提供引導。喺呢啲協議下，一位難民係：一位因爲一啲應該受保護嘅事受逼迫，而唔能夠喺常住嘅地方繼續生活，所以要離開家園嘅人。逼迫嘅原因主要包括：種族、社會地位、國籍、宗教、政見、社交組織等等。自從90年代開始，性別迫害嘅受害人，包括家暴、系統性打壓、性傾向等等，都逐漸被接納為庇護原因嘅範圍之一。
為合法接受庇護嘅人，送返去逼迫佢哋嘅地方，係規犯咗 "Non-refoulement" 嘅準則，而呢個概念喺國際習慣法同萬國公法之下嘅維也納條約法公約都有提及到。呢啲同時亦都喺1951年聯合國嘅《關於難民地位嘅公約》受保護。
床冚

床冚係床上用品，冚住被同床單，普通人屋企未必會用，但酒店就好多都有。
巴伐利亞廣播公司

巴伐利亞廣播公司（德文：Bayerischer Rundfunk）係德國慕尼黑一間公共廣播公司，為德國公共廣播聯盟（ARD）9個加盟公司之一，播出地區係巴伐利亞州。
巴伐利亞文

巴伐利亞文係印歐語系日耳曼語族西日耳曼語支嘅一種語文，主要喺德國巴伐利亞用，約莫有1400萬人用。
巴伊布林特省

巴伊布林特省（土耳其文：Bayburt ili）係土耳其嘅其中一個省，首府巴伊布林特。
巴伐利鐘

巴伐利鐘（The Beverly Clock ）係喺紐西蘭奧塔哥大學物理系三樓𨋢門廳嘅大鐘。1864年由巴伐利（Arthur Beverly）整出嚟，從未有人手上鏈，到今下個鐘繼續行緊。

原理
個鐘嘅動力由溫差到嚟，氣壓嘅變化亦有少少關係。溫差或氣壓變動令到，一立方英尺（28 升）嘅密封箱脹大或縮細，而推動塊隔膜郁。每日華士六度（3.3°C）嘅溫差就可以產生足夠嘅力，將舊一磅重嘅砣提高一英寸（等同 13 mJ 或 3.6 μWh 嘅能量），呢個動作幫個鐘「上鏈」。
基於相同原理運行嘅鐘，有瑞士錶商積家（Jaeger-LeCoultre）造嘅 Atmos 鐘。
個鐘自整出嚟就冇上過鏈，停過幾次，因為要幫個鐘抹油、洗邋遢、換零件。而當溫差唔夠大時，能量唔夠，個鐘亦會停。亦有之前，物理系搬去新地方，溫差唔夠，唔識行。最後要搞搞個環境溫度，個鐘先再行返。
巴倫圖

巴倫圖係非洲東北部國厄立特里亞嘅一座城鎮，亦係加什-巴爾卡地區首府，人口2.1萬。佢距離埃塞俄比亞邊境30公里。
後白河天皇

後白河天皇（日文：後白河天皇／ごしらかわてんのう Go-shirakawa Tennō，1127年10月18號—1192年4月26號），諱雅仁，係日本嘅第77位天皇，1155年到1158年在位。之後佢退位做太上法皇，並開咗院政掌權。
後腦

後腦（hindbrain），又有叫菱腦（rhombencephalon），係人腦按發育起源區分嘅三個區域之一（另外嗰兩個區係前腦同中腦），由腦橋、延髓以及小腦三部分組成。
後現代主義

後現代主義係一種哲學思潮，主要喺反思同批判啟蒙理性以至現代主義，大約喺20世紀中期開始出現。
後花園天皇

後花園天皇（日文：後花園天皇／ごはなぞのてんのう Go-hanazono Tennō；1419年7月10號—1471年1月18號）係日本第一百零二位天皇，原名彥仁（日文：彦仁／ひこひと Hikohito），又叫伏見宮彥仁親王，響1428年9月7號至1464年8月21號在位。
佢係伏見宮貞成親王大仔，阿媽係庭田幸子。太爺係持明院統第三代天皇崇光天皇。

經歷
佢本身係伏見宮貞成親王大仔，後嚟因為稱光天皇早死，而大覺寺統嗰邊重響到搞搞震，所以後小松天皇急住要接班人。臨急之下，後小松天皇搵到咗佢做接班人。佢重做埋後小松天皇契仔。
之後廿年入面，後小松天皇一直響到做上皇，實施院政。後嚟上皇幹仁死咗，佢正式親政。但係響佢執政嘅時代入面，唔單止有土一揆同埋嘉吉之亂，大覺寺統嗰邊又響到搞搞震，大臣足利義政淨係顧住玩唔理朝廷，所以當時嘅政局一啲都唔穩定。
響1464年，佢讓位畀皇太子成仁親王，而自己就做上皇，係上皇彥仁。響1471年佢死咗，終年五十一歲，死後葬響後山國陵。
急凍人

角色扮演中嘅急凍人。
急凍人（Mr. Freeze）係蝙蝠俠漫畫嘅一個奸角。
急庇利街

急庇利街（Cleverly Street）係香港嘅香港島上環嘅一條街，近香港電車上環總站，全長只有400米，南北向，全條路都喺填地之上，由南面皇后大道中起，穿過蘇杭街、畢街、文咸東街、永樂街、德輔道中，最後止於干諾道中。沿街都係6層高嘅唐樓為主，中段東轉入永樂街，去到禧利街就係港鐵港島綫上環站入口。
香港電車有一段仔經急庇利街。上環總站喺德輔道中，摩利臣街同急庇利街之間。因為德輔道去到摩利臣街已經到尾，所以德輔道去干諾道嘅車就要先轉入摩利臣街，而干諾道去德輔道就入急庇利街，條軌就打咗個圈咁。
急庇利街最出名係找換店，總共有七間。嗰處都有海味舖。
急庇利街個名係第二任量地官基化厘（又譯急庇利）來。
座標:  北緯22°17′09.97″東經114°09′04.34″
維基同享有多媒體嘅嘢：Cleverly Street
怡靖苑

怡靖苑係香港嘅一個居者有其屋屋苑，喺九龍深水埗長沙灣道311號，一共有3座樓，1993年入伙。呢個屋苑喺居者有其屋第十三期丙開賣，嗰時嘅開賣價介乎港幣$568,700 － $1,038,400。
急凍奇俠

《急凍奇俠》（英文：The Iceman Cometh）係1989年武俠科幻港產片，由元彪、張曼玉、元華領銜主演，由霍耀良執導，1989年8月18號上畫。
呢套戲2014年俾中盟世紀傳媒同西部電影集團翻拍，叫《冰封俠：重生之門》，2018年推出續集《冰封俠：時空行者》。
急急如律令

急急如律令，漢時用語，道教用語，佛教用語，陰陽師用語，寫喺文尾，意思立即按法執行，有時亦祇寫如律令。漢時公文就有，東漢時開始用喺信仰宗教之上，如墓券。一般寫喺文書咒語尾度，加咗以示執行並增加威力。呢句傳到日本，陰陽師都會用。俗寫喼喼如律令。
有啲加上神仙，好似太上老君急急如律令，就籍太上老君之名。正確啲講，吾請太上老君，急急如律令。
現代作品時時用來表示驅魔驅鬼。

記
佛學大辭典咁寫
「
【急急如律令】
（術語）本是漢朝官符所用者。後巫者以為咒語。演密鈔二曰：「且如此方言言，亦有顯言，有咒語如急急如和律令等，咒火不燒。咒瘧令停，蓋作咒用，不同顯言。」
」
古代文學提到呢句，有白居易祭龍文。
「
三日之內、一雨滂沱、是龍之靈、亦人之幸。禮無不報、神其聽之。急急如律令。 
」
急急子

急急子（1984年1月28號—），原名區穎琳，前名青木急急子（英文：Amber Au），係香港商業電台叱咤903嘅節目主持人。

簡歷
「青木急急子」呢個名係由占改嘅，「青木」冇特別嘅意思，而「急急子」係因為佢做嘢唔夠快，所以畀呢個名佢希望佢可以做嘢快小小。
急急子嗚喺浸信會呂明才小學、浸信會呂明才中學同香港中文大學新聞與傳播學院（2003-2005年）畢業。2005到2006年，佢喺澳洲南澳洲大學參加海外交換生計劃，而佢鍾意攝影，亦參加過Love Union。佢喺《叱咤大團圓》裏面透露，2008年頭獲森美邀請參與架勢堂活動《森之漫遊II》到杜拜旅遊做節目。之後喺叱咤903參與幕後工作，係好回家嘅PA，2008年11月3號加入萬世巨星，接替朱薰嘅位。喺2009年舉行嘅第26屆飢饉三十中擔任「饑饉PA」，並喺同年2月4號出發到尼泊爾探訪。
佢喺my903.com有一個名叫做《Urban Touch Amber》嘅版面，呢個係關於佢生活點滴嘅網絡日記。
急凍食品

急凍食品，或叫冷凍食品、冷藏食品、雪藏食品，多數指經過急凍（又叫冷凍、冷藏、雪藏）處理嘅嘢食。急凍嘢食係一種很常見嘅嘢食保存法，除咗可以大幅減低嘢食腐壞同化學反應嘅速度之外，更因為嘢食裏面嘅水結成冰，亦嚴重阻礙微生物滋生，從而得以大幅延長嘢食嘅最佳食用日期。
嘢食能夠以冷凍方式保存幾個月，長時間嘅冷凍要保持喺最少攝氏零下18度（華氏0度）嘅低溫，因某啲冷凍櫃無法達到咁嘅低溫，所以保存時間亦大幅縮短。
冷凍只能減慢食物腐壞嘅過程，令微生物嘅生長過程停止，但係唔能夠殺死佢哋。因為冷凍淨係可以減緩酶反應，因此喺冷凍前，嘢食製造商會漂白嘢食或添加化學物來停止酶反應。

傳統同其他用途
好多極地嘅地區會將嘢食保存喺雪地嘅洞穴或冰中嘅儲藏室，斯堪的納維亞地區就係利用呢種傳統嘅方法保存魚類，特別係鯡魚。
好多國家會設有大型冷凍室，策略性咁保存大量嘅嘢食以便國家緊急之用。
有啲機構將種子保存喺攝氏零下18度嘅種子銀行度，以因應植物物種滅絕嘅情況。咁保存嘅種子通常係農作物或係罕見物種。
廟頭

廟頭（粵拼：miu2 tau4）係中國廣東廣州嘅地名，喺黃埔區，東邊靠南灣村；南邊靠珠江嘅大蠔沙；西邊靠廣江路；北邊靠龍頭山森林公園。而家屬穗東街道。

古仔
仙人羅隱從北邊趕咗一堆仙羊到龍頭山後，俾南海神變成石頭唔畀入江填海同塞住珠江水流。

史
個村舊時嗌古鬦，又嗌永泰，喺大晉時期開村。初期未組成村時嗌南海鎮，係廣州東邊嘅經濟、政治、文化同軍事中心。後嚟南海縣治搬入廣州後改名做扶胥鎮。唐宋時期係廣州古代海上絲綢之路嘅發源地，亦係中國海事管理嘅誕生地。後嚟村東南邊嘅戙旗岡阻住獅子洋涌啲風浪，形成咗天然避風港——黃木灣，個鎮從而發展成廣州城外八大鎮之一，重以航運同商貿發達而出名。
雖然到大元之後因河道淤塞，海港向西移到黃埔洲，鎮墟逐漸變成農耕嘅鄉下地區，但因為南海神廟重響度，加上菠蘿誕又比較旺，所以廟頭嘅經濟同文化都冇墮落。大清時期，番禺鹿部司署嚟過呢度駐兵。中華民國嘅抗日戰爭時期，雖然日軍入侵過呢度附近，但俾村民殺死嗮。第二次國共內戰期間，共產黨地下組織成日喺呢個村出現。
2006年6月下旬，瑞典哥德堡號嚟過呢度搵返佢哋嘅「黃埔之夢」。
廠商會蔡章閣中學

廠商會蔡章閣中學（粵拼：chong2 seung1 wui6 choi3 jeung1 gok3 jung1 hok6，英文：CMA Choi Cheung Kok Secondary School，簡稱CMACCK），原本叫廠商會蔡章閣職業先修學校，係香港一間男女混合文法中學，喺1984年成立，喺新界屯門青海圍一號，鄰近青山公路—青山灣段、屯興路同屯門官立中學。
呢間學校由香港中華廠商聯合會捐資成立，原本係職業先修學校，因應1997年廢除工業中學制度而改名。
校舍東面
翻油前嘅校舍

相關事件
呢間學校畀網民形容為武館學校之一。
廢奴主義

廢奴主義又叫廢奴運動，係推動廢除奴隸制嘅思想同運動，喺歐洲啟蒙時代開始出現，喺18世紀尾到19世紀逐漸見到成效。
廢妃尹氏

廢妃尹氏（韓文：폐비윤씨，1455年6月1號—1482年8月16號）係大朝鮮國9代王成宗繼妃。燕山君生母。
1474年4月15號成宗嘅正妃恭惠王后韓氏死，尹氏喺1476年成為王妃，1479年被廢，1482年被處死。
廟街

廟街（英文：Temple Street）係香港油麻地一條街，特色係夜晚有好多路邊攤同熟食檔，吸引唔少當地居民同埋外地遊客。廟街因附近嘅天后廟而得名。
廟街·媽·兄弟

廟街·媽·兄弟（英文：Street Fighters）係香港無綫電視翡翠台時裝電視劇，響2000年8月7號至9月2號播。套劇以廟街做背景。

情節介紹
文迪係一個任職衝鋒隊嘅沙展，加入警隊後屢獲嘉許，受同僚尊重佩服，而家庭生活都好美滿：阿爸經營玩具廠，阿媽鳳英係個賢良淑德嘅家庭主婦。但係，文迪嘅感情方面好唔掂，唔解女人心意，所以屢遭女友拋棄。此外因未能搵番被拐走嘅阿哥帶寶為憾。
帶寶被拐後流落廟街，係個極重情義粗人，但天意弄人，文迪響一次調查中令帶寶蒙上不白之冤，令兩人互相留低壞印象，後嚟鳳英終於認番帶寶，但之前嘅誤會就令二人經常發生衝突。同時具大哥情意結嘅帶寶同一班如同親生弟細佬妹一齊長大嘅朋友，號稱「廟街六小福」，同一個「哎吔」阿妹何喜感情幾好，漸生情愫，但係何喜就愛上咗文迪……
廠出新天地

《廠出新天地》（英文：Old Space New Craze）係香港電視廣播有限公司製作嘅資訊節目，主要係介紹活化咗嘅特色工廠大廈，由林欣彤、周奕瑋、陳華鑫、林穎彤主持。節目喺2013年9月18號開始到2014年4月9號逢禮拜三晚19:00-19:30喺翡翠台播。

節目調動
2013年11月20號：由於播《第七屆粵港澳安全知識競賽》，所以停播一次。
2013年12月18號：由於播《知識大轉移》，所以停播一次。
2013年12月25號：由於播《澳門慶回歸 拉丁城區幻彩大巡遊》，所以停播一次。
2014年1月15號：由於播《2014施政論壇》，所以停播一次。
2014年2月26號：由於播《財政預算案論壇》，所以停播一次。
廢工

廢工（粵音：fai3 gung1；英文：bullshit job ）或者假工（pseudowork）係响 2010 年代初興起嘅一個概念，泛指有一啲工，啲人返工做嘢嗰陣扮到好似份工好有價值噉，但份工實際上根本完全產生唔到咩價值。
有人响 2015 年嘅英國同荷蘭做過調查，有成近 40% 嘅受訪者都話自己份工似係廢工。

成因
睇埋：管理同營銷
廢工化（bullshitization）係指一份本來唔係廢工嘅工，慢慢噉變成一份廢工。研究者亦有進一步思考「點解會有廢工化嘅情況」呢條問題。
一般認為，一份工之所以會廢工化，其中一個主因係因為管理層係噉擴充啲行政工作，搞到啲員工成日掛住（例如）填 form 同埋收發電郵同同事講自己想做乜，冇晒時間去做實事。當中學術界就被指有噉嘅情況。

起源
廢工呢個概念，源自 2013 年。當時美國人類學家大衛·格里伯出咗篇文，呔圖係《論廢工呢種現象》，提出廢工呢個概念，而佢及後仲出咗本書，本書呔圖係《廢工：一個理論》，成本書都係討論緊呢樣嘢。到咗 2020 年代，廢工嘅概念已經引起咗唔少經濟學同管理學等領域嘅研究者關注。
德忌利士巷

德忌利士巷（英文：Douglas Lane）係香港中環一條街，連接皇后大道中同德輔道中近德忌利士街，西面同東面分別同利源東街同昭隆街平行。個名係紀念英國生意人德忌利士（Douglas Lapraik）。
德忌利士巷並唔行得車，兩邊都擺咗好多攤檔。
德強苑

德強苑係香港嘅一個居者有其屋屋苑，喺九龍橫頭磡富強街9號，一共有2座樓，2001年入伙。呢個屋苑喺居者有其屋第二十一期甲開賣，嗰時嘅開賣價介乎港幣$879,400 - $1,922,800。
德律風根

德律風根（Telefunken‎）係間1903年喺德國栢林創辦嘅收音機電視機公司。公司嘅產品襟用耐用出名。1970、80年代嘅香港，佢哋賣嘅電視機喺唔少人嘅心目中係正嘢。近年中國內地有生產商買咗個名出高清電視。

譯名
「德律風」係大清時嘅 telephone 嘅譯名。
德忌利士街

德忌利士街（英文：Douglas Street）係香港中環一條街，連接干諾道中同德輔道中近德忌利士巷，西面同東面分別同砵典乍街同環球里平行。個名係紀念英國生意人德忌利士（Douglas Lapraik）。
德忌利士街原本行得車，1990年代配合起香港站C出口，條街自此唔再畀車行。
德式刀削麪

德式刀削麪（德文：Spätzle（發音施俾次咧，喺德文入邊係小麻雀嘅意思），瑞士叫Spätzli或Chnöpfli），係一種傳統嘅中歐嘅軟雞蛋麪。屋企整嘅德式刀削麪通常用雞蛋、麪粉同鹽搆埋放入Spätzlepresse撳出來，一粒粒噉跌入滾水煮。
煮好嘅芝士德式刀削麪
屋企整嘅德式刀削麪
匈牙利嘅紅椒雞配德式刀削麪
Spätzle Hobel，一種Spätzlepresse，用來整粒粒

芝士德式刀削麪
炸洋蔥
德式刀削麪加埋芝士（通常係用硬芝士）煮好放啲炸洋蔥就變成芝士德式刀削麪（Käsespätzle）。
性暗示

性暗示即係言語、行為、甚至係服裝穿着同第二啲嘢，入面有性嘅意味（但並未完全明示）、可以令人聯想到有關性嘅嘢嘅一種暗示，好似講黃色笑話就係一種性暗示行為。
若果含有性暗示嘅言語行為令某啲人唔鍾意、甚至感到被侵犯，就好可能構成性騷擾。
性染色體

性染色體係管動物性別嘅染色體，包括X染色體同Y染色體。
正常男性會係一條X染色體搭一條Y染色體（XY），正常女性會係兩條X染色體（XX）。
性感

性感（Sexual attraction）係可以引發到性慾嘅吸引力，多數都係透過身材同衣着裝扮表現出嚟。
性感廣告

性感廣告（sexy advertisement）係指用性嚟吸引消費者嘅廣告，簡單例子有搵著泳裝嘅靚女喺個廣告裏面企喺件產品隔離。喺廿一世紀初，性感廣告係一樣有爭議性嘅嘢。
性感仔假說

性感仔假說講嘅係，對於乸嚟講，佢哋會想生到地位高、交配得密嘅仔（性感嘅仔），而因為仔傾向會似父親，所以乸往往會趨向想同地位高、交配得密嘅公交配。
性手槍樂隊

性手槍樂隊（Sex Pistols）係英國鬅客搖滾樂隊，1975年喺倫敦出道。
性撫摸

性撫摸（英文：making out），又叫愛撫，係通過摸人哋嘅身體部位達至性刺激、性興奮嘅動作行為，有時唔一定係摸，亦都可以錫、咬、吮、奶、捽等等。
性敢中環

《性敢中環》（英文：Sexy Central）係由OTT平台hmvod製作嘅香港電視劇，亦係hmvod繼《向西聞記》後出品嘅第二套港劇，由何佩瑜、連詩雅、雨僑、陳嘉莉、鄭欣宜、孫耀威、鄧健泓、蔡瀚億、郭偉亮、栢天男、鄒文正主演，陳錦強執導。套劇用五個中環返工嘅後生女人做主軸，講佢哋嘅友情同愛情，畀人叫做「港版《色慾都市》（Sex and the City）」。
套劇分兩季，總共12集，每集約30分鐘。第一季嗰6集喺2019年6月11號喺hmvod上架，同年7月19號就喺netflix上架；第二季嗰6集喺同年11月1號喺hmvod上架，同年11月11號就喺netflix上架。香港免費電視頻道ViuTV亦買咗呢套劇，安排喺2020年2月13號到2月28號逢禮拜一到五晚21:30－22:00播出，2月28號大結局喺21:30－22:15播出。
廣州市汽車客運站

，又叫廣州市汽車站或廣州市客運站；簡稱市汽車站（si5 hei3 ce1 zaam6）或市客運站（si5 haak3 wan6 zaam6）或,市站（si5 zaam6）；佢既係中國廣東廣州嘅一個大型汽車站，又係中國國家一級公路嘅客運站。喺越秀區站前路同環市西路嘅交界；廣州火車站嘅斜對面。呢個客運站喺1985年起好，佢既係廣州壹馬交通投資有限公司屬下嘅一個車站嘅同時，重係成個廣州市嘅客運站場入面，客流量都幾火爆下嘅一個站場。

佔地面積
面積31100平方米，其中建築面積差唔多100000平方米，入面有100幾條班車路線響度。

出班次流量
出班嘅車次同埋旅客流量：
車次：達到2300幾班次/日
旅客流量：達到50000幾人次/日。

主要經營
呢個車站喺而家嘅廣州火車站嘅對面嘅商業圈入面，主要係經營去市屬五區（番禺區、花都區、黃埔區、增城區、從化區）、珠三角地區同海南、廣西、湖南、江西、福建、浙江、上海、江蘇、湖北同貴州等跨省線路。
廣州市沙東中學

廣州市沙東中學（粵拼：gwong2 zau1 si5 saa1 dung1 zung1 hok6）係中國廣東廣州一間冇咗嘅完全中學，佢係前東山區嘅市一級學校，位置就喺而家嘅水陰一橫路38號嗰邊。
呢間學校喺1988年成立，到咗2006年6月20號，由於廣州市教育局話要整合教育資源，結果將呢間學校同而家嘅廣州市恆福中學合併，而呢間學校就取消咗。
到咗2019年，由於越秀區教育局又話要整合教育資源，結果將廣州市恆福中學同而家嘅廣州市第16中學合併，而呢間學校就同恆福中學一齊變咗16中。
廣州市玉喦中學

呢間學校係2004年初由廣州開發區方同蘿崗區黨委政府（2014年撤銷）籌劃開搞嘅。嗰時因為白雲區蘿崗鎮（今日嘅黃埔區蘿崗街道）政府要開發而搞一間高等學府出嚟，最後好快俾廣州市人民政府同意咗，初期定名做廣州開發區中學，但無耐又改名做廣州開發區獨立高中。後嚟工程喺2005年1月28號立項，同年10月26號開標，12月16號奠基，2006年2月13號動工，開工無耐後，由於施工方發現咗蘿崗香雪公園入面嘅玉喦書院，校名又改成廣州市玉喦中學重喺同年9月9號搞掂一期工程，2007年8月全面完工，同年9月7號全面起好嗮。
2010年9月1號，學校正式加開新疆班。第二年11月同星加坡國立華僑中學一齊合作而成為合作夥伴。
廣州市消防局舊址

廣州市消防局舊址（粵拼：gwong2 zau1 si5 siu1 fong4 guk2 gau6 zi2）係中國廣東省廣州市嘅一間舊嘅消防機構，喺越秀區文明路49號。呢間嘢係1920年代尾嗰時由英國留學返嚟廣州消防總署署長——陳墨秀，按咗英國嘅消防建築嚟起嘅一間嘢。其中樓頂嘅瞭望台可以用嚟做火燭報警系統嚟用。呢間嘢喺2002年7月份俾廣州市人民政府宣佈咗佢係市級文物保護單位。
廣州市海珠工藝美術職業學校

，之前嗌過廣州市第一〇六中學同埋廣州市海珠商務職業學校，係中國廣東廣州嘅技校，2003年11月成立，位置喺海珠區入面，有三個校區。呢間學校既係由之前廣州第二工藝美術職中同埋廣州第三財經職中合併出嚟嘅學校，又係海珠區教育局屬下嘅公辦市級重點職業學校。

校服色
呢間學校嘅主要校服顏色係　　呢種。
岡和男

岡和男 ，係日本嘅一個男配音員。

配音作品一覽
呢個表唔完整，歡迎加料。
岡城

岡城（Gent）係比利時第二大城，住咗約莫26萬人。
岡山一成

岡山一成（1978年4月24號—）係日本足球員，司職後衞，效力過橫濱水手，大宮松鼠，大阪櫻花，川崎前鋒，福岡黃蜂，柏太陽神，仙台七夕，浦項製鐵，札幌岡薩多，及奈良倶楽部。
岡大生

岡大生（1988年4月18號—）係日本足球員，司職守門員，效力甲府風林。
岡哲平

岡哲平（2001年9月6號—）係日本足球員，打後衞位置，效力FC東京。
岡元勇人

岡元勇人（1974年10月16號—）係日本足球員，司職中場，效力過FC東京，及横河電機。
岡咲美保

岡咲美保，係日本嘅一個女藝人同埋配音員。
岡寬惠

岡寬惠 ，係日本嘅一個女藝人同埋配音員。
岡山區

岡山區係中華民國臺灣高雄市嘅一個區，面積47.94平方公里，人口10萬。
德範四世

德範四世（Stephen IV，又譯斯德望四世，770年—817年1月24號）係羅馬天主教第97任教宗，816年到817年在位。
德範三世

德範三世（Stephen III，又譯斯德望三世，720年—772年2月1號）係羅馬天主教第94任教宗，768年到772年在位。
德範二世

德範二世（Stephen II，又譯斯德望二世，715年—757年4月27號）係羅馬天主教第92任教宗，752年到757年在位。
德範五世

德範五世（Stephen V，又譯斯德望五世，—891年9月14號）係羅馬天主教第110任教宗，885年到891年在位。
德範六世

德範六世（Stephen VI，又譯斯德望六世，—897年8月）係羅馬天主教第113任教宗，896年到897年在位。
德索納籃球隊

德索納籃球隊（英文：Derthona Basket）係意大利托爾托納嘅職業籃球球會，依家打緊意大利籃球甲級聯賽。
德範八世

德範八世（Stephen VIII，又譯斯德望八世，—942年10月）係羅馬天主教第127任教宗，939年到942年在位。
提子醣因變性胰島素作用性多肽

提子醣因變性胰島素作用性多肽係一種蛋白類荷爾蒙，當人體攝入提子醣或者血糖太高嘅時候，呢種激素會分泌出嚟並且刺激胰島素嘅汾泌，從而控制住血糖水平唔畀血糖繼續升高。
提拉東蘇帕龐皮尤

提拉東蘇帕龐皮尤（泰文：ธีรดนย์ ศุภพันธุ์ภิญโญ，1997年4月24號—）係泰國男演員，喺泰國出世，2014年出道，2017年憑電影《出貓特攻隊》男主角演出而出名。
提木哥

提木哥（西班牙文：Temuco）係智利中部一個城市，亦係阿勞卡尼亞大區嘅首府，人口26萬。
提子雪糕

提子雪糕（英文：Grape ice cream）係用提子調味嘅雪糕口味，如果用紅提子，就會有住紅提子本身嘅紅色。呢隻雪糕口味主要喺日本流行，第啲地方就比較少見。
提摩太後書

提摩太後書（希臘文：Προς Τιμόθεον Β΄）係使徒保羅繼提摩太前書之後寫畀提摩太嘅另一封信。由於提摩太前書、提摩太後書同提多書呢三卷聖經嘅對象係教會牧者，因此亦叫做教牧書信（Pastoral Letters）。

簡介
作者：保羅
日期：66年秋天
地點：羅馬監獄裏面
收信人：提摩太
提摩太後書係保羅個人指導年輕同工提摩太嘅話。主要嘅論題係堅忍。保羅勸勉提摩太唔好畏懼任何嘅艱難，始於忠心見證耶穌基督，堅守基督嘅福音同純正嘅教義，負起教師同傳道人嘅責任。
保羅特別告誡提摩太唔好捲入「愚拙無知嘅辯護」，因為呢種辯論毫無益處，只會腐化聽嘅人。
保羅希望提摩太能夠以佢自己嘅生平做榜樣，學習佢嘅信心、愛心、堅忍同忍受壓迫嘅痛苦。
提拉斯堡

提拉斯堡（Tiraspol）係冇認受國德涅斯特河沿岸共和國嘅首都，人口十三萬。
提摩太前書

提摩太前書（希臘文：Προς Τιμόθεον Α΄）係新約聖經嘅其中一卷。呢本書係使徒保羅寫畀提摩太嘅第一封信，亦都係呢本書叫呢名嘅原因。由於提摩太前書、提摩太後書同提多書呢三卷聖經嘅對象係教會牧者，因此亦叫做教牧書信（Pastoral Letters）。

簡介
作者：保羅
日期：63年秋天
地點：馬其頓嘅腓立比
收信人：提摩太
提摩太係喺亞細亞一個青年基督徒，佢嘅阿媽係猶太人，阿爸係希利尼人。喺保羅傳道工作上，提摩太成為佢嘅同工同助手。保羅寫提摩太前書嘅主要內容有三點：
警告教會要提防錯誤嘅教義。呢種教義混合猶太同非猶太嘅思想，相信物質世界係邪惡嘅，人要得到拯救一定要依靠特別嘅隱秘知識，同實行禁戒某啲食物同守獨身。
對教會行政同崇拜秩序嘅指示，討論教會領袖同助手應有嘅品德。
指導提摩太點樣做基督忠心嘅僕人，對各種唔同嘅信徒盡勸戒教導嘅責任。
提子汁

提子汁係用提子榨出嚟嘅果汁嘢飲，亦係釀紅酒、白酒嘅原料。用紅提子榨嘅叫紅提子汁，用青提子榨嘅叫白提子汁。
提子糖

提子糖（糖讀淌），糖（讀淌）一種，係提子做餡，或者有提子味。以前會用提子造做，但現代可能只加酯，如庚酸乙酯、壬酸乙酯、氨茴酸甲酯。
廣府民間故事

廣府民間故事（粵拼：Gwong2 fu2 man4 gaan1 gu3 si6）係粵人作嘅民間故仔，喺廣東同廣西東部一帶流行。呢柞故仔有大唐大宋漢文化嘅影響，但係又有啲南越文化嘅影子喺入面。呢柞故仔份量幾大，重畀人輯錄咗做書
。

冼夫人
冼夫人（粵拼：Sin2 fu1 jan4）係喺嶺南民俗裏頭一個好緊要嘅歷史人物，重畀人嗌做「嶺南聖母」。佢本名叫亞英，係公元 6 世紀嗰陣嶺南嘅百越人當中一個有本事嘅領袖同軍事家。佢喺隋朝時期幫中原嘅皇朝手打冧咗嗰時喺嶺南度割據一方嘅陳朝，後嚟又平定咗幾場百越人嘅作反，最後幫中原皇朝手成功咁控制住嶺南地區同埋開始咗呢一頭嘅漢化過程，間接係幫咗嶺南進化成今日嘅樣。現代嘅嶺南民間間唔中都會搞活動嚟去紀念冼夫人嘅功績，重起咗啲叫冼太廟嘅建築物－直頭有啲當咗冼夫人係神咁拜。

袁崇煥
袁崇煥（粵拼：Jyun4 sung4 wun6；1584 年6月6號 - 1630 年9月22號）係嶺南一個好重要嘅歷史人物。佢喺東莞出世，係大明末期一個好重要嘅反清將領。佢喺 1619 年嗰時中咗進士，後嚟調去兵部守山海關同遼東，創咗好多戰績同幫手搞咗好多軍事工程。但係喺崇禎手下畀人屈佢話佢係內鬼，搞到畀崇禎判佢凌遲處死。雖然係咁，佢響好多粵人心目中都係一個英雄人物。嶺南地區周圍都有佢嘅紀念館，而佢嗰句金句「掉哪媽，頂硬上！」（注：呢句係廣東話粗口）。基本上喺嶺南冇人唔識。後嚟佢句嘢喺 2010 年 7 月畀人鑿走嗰單嘢重觸發咗廣州撐粵語行動。
廣工板球場

，全名叫廣東工業大學板球場，係中國廣東省廣州市嘅板球場，喺2010年7月起好，位置喺番禺廣州大學城嘅廣工校區入面。

舉辦過嘅活動
2010年：廣州亞運會嘅部分板球比賽。
廣平省

廣平省係越南中北部海邊嘅省，省會係洞海市。面積8,051平方千米，人口831,600（2004年）。
廣平省有洞海機場同埋世界遺產風牙己榜國家公園。
廣府學宮

廣府學宮位置。北面仁愛大街一段，即係定下中山五路，南面對住文明門，城牆拆咗變文明路。府學東街，即係文德路，起路拆咗廣府學宮東側。府學東街仍然保留至今。
廣府學宮（廣州文廟），廣州府嘅府學學宮，同省城內番禺學宮同南海學宮以省城三大學宮齊名（府學至大）。原先喺廣州城內番山一帶，即係家下文明路以北，文德路以西，府學西街以東，而北面隔一隔先到中山五路。

史
大門口
大成殿
元碑同香爐
宋慶曆（1401-1408）年中，皇帝落柯打要整學校，廣州就喺西城嘅番市（宜家嘅光塔路一帶）用舊孔廟搞學校。後尾搬過幾輪，到咗紹聖三年（1096），廣州知府章楶搬個府學到省城東南嘅番山（宜家廣州市十三中入邊）下。時府學可容學員150人有多，係嶺南第一嘅儒林。後尾又加咗禦書閣、亭齋泮池、觀德亭。淳祐四年（1244）陣，經略使方大琮改建飛閣，隔離排著文、行、忠、信4個齋，呢個就係番山書院。
元代、明代陣試過停下又辦返個學宮幾次。喺明嘉靖十九年（1540）復辦陣，敬一亭搬咗去番山。萬曆二十八年（1600），教授董應舉呈請督學副使袁茂英重建殿、廡、亭、閣同埋啟聖、名宦等祠堂，收返府學西邊地皮，起學舍廊同埋射箭場，開埋城牆窿搞正門，改名文明門（文明路就咁來嘅）。
清順治、康熙、雍正、乾隆年間，有過幾次重修同擴建。咸豐七年（1857）喺戰亂中毀咗。到同治元年（1862），知府李福泰等發起籌款重建，照原貌搞新正個學宮。文昌宮後尾改成仰高祠，第度起返個文昌宮，清埋宮牆外啲住屋，愛來改起舊閣，補起東西聖域、賢關兩石坊。

拓闊文德路
1918年10月廣州市政公所成立後，計劃整闊條府學東街做馬路，時潮梅鎮守使劉志陸同省員警廳廳長魏邦平寫信話，要留返低府學東街東側嘅劉家祠，魏因而改咗拓闊路線偏西啲，變咗要徵用學宮東邊啲地，呢個範圍度要拆學宮嘅文昌宮、仰高祠、名宦祠，主體嘅大成殿、明倫堂、崇聖殿當時唔使拆。改完嘅工程計劃就畀省城紳士反對得好衡。
1919年1月，清末進士兼粵紳易學清，擔大旗要求停低開路，市政公所未有理，就同啲粵紳齊電北京嘅廣東會館求助。後由梁士詒擔大旗，用旅京廣東人士個名，施壓廣東當局，北京政府總理錢能訓都聯絡埋廣東軍政府要渠處理好呢單嘢。
桂系元老岑春煊後尾同廣東軍政府分別寫信畀北京國務院同埋啲紳士，澄清開路唔係拆曬啲屋。後尾2月下旬開始派員實測同畫規劃工程則，送請粵紳參照，之不過啲粵紳仲係不滿。到1919年3月14號，公所驚啲反對人士阻埋開工，派咗成百個員警遊擊隊（類似特警）去睇場，睇著工程隊拆咗文昌宮等開路。

後續
1920年代尾，學宮再畀當局佔用，成咗廣東陸軍衛戍醫院，大成門嘅門廳畀封埋間成病房。1938年-1945年廣州淪陷期間，大半學宮嘅圍牆畀人毀埋。光復後廣東省政府喺1947年1月，喺學宮南面部分設立廣東省文獻館。1949年後，文獻館啲建築慢慢畀拆曬，改成廣州市第一工人文化宮等。
省立中山圖書館少兒部仲剩低原學宮嘅翰墨池，同番山亭。
廣州鴻業皮膚病專科醫院

係中國廣東廣州嘅有醫療、科研、教學、治療喺埋一齊嘅私人醫院，亦係四川鴻業集團屬下嘅機構，2010年6月19號成立，位置喺海珠區南洲路501號（南洲路同廣州大道南交界西北角，近洛溪大橋）。醫院喺醫皮膚病方面比較出名。佢既係嶺南地區第一間兼唯一嘅皮膚病醫院，又係中國大陸第一間提倡皮膚美容養護同埋醫皮膚病嘅專科醫院。
廣州黃埔有軌電車1號綫

廣州黃埔有軌電車1號綫（英文：Guangzhou Huangpu Tram Line 1；官方冧巴：THP1），又嗌黃埔有軌電車1號綫或廣州開發區有軌電車1號綫，簡稱長嶺居綫，係廣州嘅有軌電車路線。從黃埔區蘿崗街道香雪社區開始，一直到增城永和開發區新豐村入面。佢既係廣州地區繼海珠有軌之後嘅第二條有軌電車線路，又係黃埔區第一條有軌電車線路，亦係廣州第一條有半專有路權嘅輕鐵線路。

規劃
2015年1月14號：黃埔區人民政府提出咗話要搞3條有軌電車線路，初期規劃嘅1號綫定咗從黃埔客運站開始，一直去到蘿崗市民廣場為止。
2015年1月27號：黃埔區區委書記陳志英帶隊訪問河南時，搭咗嗰時啱開通無耐嘅海珠有軌到萬勝圍站後直達廣州地鐵總部時，提出咗要喺黃埔區搞3條有軌電車路線嘅計劃。
2015年4月29號：廣州有軌電車總部公佈咗份《海珠區、番禺區、南沙區、新黃埔區、荔灣區近期有軌電車線路前期策劃專案》，入面雖然提出要喺黃埔區搞有軌電車，但嗰時未定到喺邊度起。
2016年7月20號：廣州開發區發展改革和金融工作局發佈咗份《廣州開發區2016年PPP儲備項目庫（第一批）》，雖然提出咗黃埔區搞有軌電車，但係1號綫改咗從香雪站出發，兜過弧形彎去到永和開發區入面。路線亦開始搞可行性研究报告同埋資料調查嘅公開招標。
2017年4月11號：路線正式搞掂招標手續。
2017年8月26號：廣州開發區交投集團正式對外宣佈，1號綫計劃喺2017年10月喐手起。
2017年9月30號：廣州有軌電車總部正式確定開發區有軌電車1號綫喺今年年底喐手起。

施工
2019年12月，起緊嘅長平站
2017年10月31號：路線正式開搞動工儀式，但舉辦咗儀式之後就冇嗮下文。
2018年2月5號，路線嘅環評正式公示。
2018年3月16～17號，施工方開咗工程初步設計專家評審會嚟討論有關開發區有軌電車1號綫點起嘅問題。
2018年4月17號，路線正式通過環評公示。
2018年5月20號，路線正式喐手起。
2019年5月4號深夜，路線屬下嘅永順特大橋第一條墩正式起好。
2019年9月20號凌晨，第一部列車正式搞上線調試。
2020年3月15號，喺北師大實驗中學到新豐路段開搞唔搭客試運行。
2020年3月16號，營運方搞三權移交。
2020年9月26號，北師大實驗中學到香雪段開搞唔搭客試運行。

開通
2020年7月1號，有軌電車正式開始營運，嗰時淨開通地鐵長平站⇄新豐路站部份。
2020年12月28號，淨低嘅地鐵長平站⇄香雪站部份先至開通。
廣府廟會

廣府廟會（粵拼：gwong2 fu2 miu6 wui2）係由中國]廣東廣州政府發起嘅廟會，亦係新春時節嘅嘉年華。同本土傳統神誕墟市唔同嘅係，個會結合本地同北方元素。廣州市越秀區政府，借亞運修復廣州都城隍廟後，喺二〇一一年元宵節，開始攞城隍廟做主會場搞「廟會」。會期喺農曆正月十五到正月廿一，入面有木偶薈萃、中華絕活、武林大會，同埋元宵燈會等，總共十個主題活動，重包埋祈福、民俗、美食、商貿同休閒嘅文化等好多嘢。當局整嘅新廟會，係溝埋廣府傳統嘅大中華化民俗文化特色嘅活動，嚟加大新式廣府文化嘅凝聚力同影響力，向遊客同市民宣傳展示啲唔同嘅廣府文化。之不過，廣府廟會，並唔係傳統嘅本土廣府文化、民系、廣府話（粵語）嘅組成，而呢個廣府同河北省嘅廣府城、廣府古城完全唔拉更嘅。

緣起
越秀區文廣新局局長王衛國話，2010年12月渠啱坐呢個位，就收到柯打去度橋整「廣府廟會」，就同陳曉丹、何願飛等人去五仙觀度開神仙會度橋，由此開咗頭炮。而越秀區常委、宣傳部長陳曉丹話，喺2009年越秀區搞過個廣府文化嘉年華活動，見啲市民幾中意下，就決定照埋北方廟會嘅形式整出個文商旅相融合嘅活動平臺。王衛國話，活動嘅常態目標第一係畀啲市民節日狂歡，第二係做廣府文化嘅盛宴，第三係整成文化、商業、旅遊融合嘅新咭片。

本土化問題
廣州本來就冇廟會，喺廣州類似於廟會嘅係誕。廣東嘅傳統誕會係夾埋神誕同埋賽會（或出會）嘅，所以嗌誕會。傳統誕會照會期係分成有誕冇會（如新橋天后誕）、誕期出會（如鍾村康公出會）同非誕期出會（如十鄉會）等三種。
廣府廟會嘅開放係一種北方廟會嘅植入。復修咗廣州都城隍廟就畀咗植入一個契機。不過中山大學中文系教授葉春生話，雖然「元宵逛廟會」唔係嶺南傳統，但越秀區舉辦廣府廟會，可以當係展示文化嘅平臺，方便聚人氣。學者朱光文就話應培育返廣府誕會，保障返南粵民間信仰同迎神賽會嘅話語體系係按照傳統來延續落去。
廣府春秋

《廣府春秋》（Memoirs of Canton）係一套關於廣府文化嘅紀錄電影。套片由廣西紀錄片導演陳怡執導。目前有兩季上唨映，分別係《山海之間》同埋《璀璨明珠》，講唨廣府地區歷史淵源同埋廣府（包括香港、澳門）近代政治經濟文化等。第三季《一路花香》喺2017年開拍，主要關注花市、花城嘅風物人文同埋廣府之美。其中《山海之間》獲有2016年歐洲「中國銀幕」電影節特別獎同埋第十一屆「中國紀錄片國際選片會」人文類一等獎。
我家有一隻河東獅

《我家有一隻河東獅》（英文：The Lion Roars）係套2002年上畫嘅香港電影，由古天樂、張栢芝、范冰冰、許紹雄主演，馬偉豪執導，用蘇東坡老友陳季常老婆柳氏嘅傳說做題材。
我很困，可是我睡不着

《我很困，可是我睡不着》係由李莎旻子填詞、作曲同演唱，鄭楠編曲嘅歌。呢隻歌喺2020年7月27號由以單曲形式發行。

簡介
呢隻歌亦收錄喺細碟《李莎旻子的日記本Ⅱ之零號戀人》入面。
我孫子

我孫子係日本千葉縣西北部一城市。人口數大約131,000。
維基同享有多媒體嘅嘢：Abiko, Chiba
我孫子係日本楔位文，重未完成，麻煩你幫手補充內容。
我家3姊妹

我家3姊妹（うちの3姉妹）係日本動畫及漫畫，由松本ぷりっつ作。
佢原本係松本ぷりっつ喺網誌中嘅小品文。其後喺竹書房嘅雜誌《すくすくパラダイス》（最初係《まんがくらぶ》）以完全漫畫形式連載同名嘅短劇喜劇，以及以原作為基礎嘅同名電視動畫。
我很醜，可是我很溫柔

《我很醜，可是我很溫柔》係臺灣歌手趙傳出嘅第一張專輯。喺1988年11月5號由滾石唱片發行。

簡介
專輯入面兩隻主打歌《我很醜，可是我很溫柔》同《請不要在別人的肩上哭泣》係佢嘅經典作。
我好有錢

《我好有錢》（英文：I Am Rich）係一個由阿明·海因里希（Armin Heinrich）所開發，曾經響App Store上面銷售嘅iOS應用程式；喺App Store上的售價分別為999.99美元、799.99歐元同599.99英鎊，係App Store上應用程式嘅售價上限。。呢個應用程式啟用之後，螢幕上面只有一粒發光嘅紅寶石，另外重有一個圖標。用戶撳個圖標之後會有呢幾行文字出現：
我有錢我值得我善良，健康又成功。
開發者響呢個應用程式嘅說明道話呢個應用程式純粹係個藝術作品，而且入面完全無任何隱藏功能，響2008年8月俾蘋果從App Store強制下架。
不過，之後呢個應用程式重新上市，加咗計數機功能，又改名做I Am Rich LE。
我妻由乃

我妻由乃係日本動漫未來日記嘅女主角，係第二日記愛人日記嘅持有人(2nd)，日記能力係預知關於天野雪輝嘅行動。我妻由乃嘅性格特色係一個病嬌。
我家無難事

《我家無難事》（英文：The Kwoks And What）係香港無綫電視製作嘅時裝電視劇，喺2021年8月播出，由鮑起靜、馬德鐘、唐詩詠、楊明同王君馨領銜主演，並由車婉婉、徐榮、關禮傑同黃嘉樂聯合演出，監製王心慰。
呢套劇原名叫《郭家無難事》，諧音「國家無難事」，但正式開拍嗰陣改用而家個名，監製只係解釋話個新名「感覺開心啲」。
另外，電視台本嚟排咗呢套劇8月播，之後播另一套劇《七公主》，但因為香港劍擊運動員張家朗喺2020年東京奧運攞金牌，而《七公主》有些少劍擊元素，所以安排食住個勢調前《七公主》播，呢套劇就順延到9月播。
我左眼見到鬼

《我左眼見到鬼》（英文：My Left Eye Sees Ghosts），係2002年香港電影，由杜琪峯、韋家輝執導，鄭秀文、劉青雲主演。
拉脫維亞蘇維埃社會主義共和國

拉脫維亞蘇維埃社會主義共和國（拉脫維亞文：Latvijas Padomju Sociālistiskā Republika）係蘇聯設立嘅第十五個加盟共和國，喺1991年5月4號宣布獨立，改名做拉脫維亞。
呢篇拉脫維亞蘇維埃社會主義共和國係關於國嘅楔位文章，重未寫完嘅。麻煩你幫手充實佢。
拉舒華萊士

拉舒華萊士（Rasheed Abdul Wallace，1974年9月17號—）係美國一前職業籃球員，1995年畀華盛頓子彈喺選秀會揀中之後加入NBA，先後效力華盛頓子彈、砵崙拓荒者、阿特蘭大鷹、底特律活塞、波士頓塞爾特人同埋紐約力搏。
喺2000至2001球季入面，華萊士破咗聯盟嘅紀錄，成為「單季最多技術犯規」（41次）嘅球員，而佢亦係全NBA職業生涯最多技術犯規（304次）嘅球員。
拉脫維亞文

拉脫維亞文（latviešu valoda），係拉脫維亞嘅官方語言，有超過175萬人用。
拉脫維亞文維基百科

拉脫維亞文維基百科係維基百科協作計劃嘅拉脫維亞文版，由非牟利組織──維基媒體基金會維持負責。家下係各語言嘅維基百科計劃中，規模排名響70名以內（跟文章數量計），有超過4萬篇文。
拉臣縣

拉臣縣（粵拼：laa1 san4 jyun6，英文：Lassen County）係美國加利福尼亞州嘅一個縣，面積約莫12,225平方公里，人口約莫4萬。
拉芬拿

拉芬拿（葡文：Rafinha，1985年9月7號—）係一個巴西足球員，效力德國甲組足球聯賽球隊拜仁慕尼黑，主要司職右後衛。
拉莉莎·馬諾芭

拉莉莎·馬諾芭（泰文：ลลิษา มโนบาล，1997年3月27號—），藝名Lisa，係泰國女歌星、影星，喺武里喃府出世，組合BLACKPINK成員之一。
影音使團

影音使團（英文：The Media Evangelism Limited）係香港一間基督新教以製作影音媒體用來做福音佈道嘅非牟利機構，1989年由袁文輝創立。由最初幻燈製作到今日嘅電影、電視、雜誌等跨媒體履行傳福音使命，2003年建立香港第一個24小時基督教電視台：創世電視，亦成立以祈禱同《聖經》真理為基礎嘅輔導熱線：人生熱線，2006年創立基督教雜誌：天使心月刊。

使命
影音使團成立初期，期望以影音媒體製作，採取現代人能夠明白嘅語言、接納嘅方式、熱門嘅話題去傳播福音、幫助人反省生命、信仰同抗衡文化、回應社會。目標：「穩握時代脈搏，感應群眾氣息，以基督主導生命，讓信仰淨化人生。」面對21世紀，影音使團期望成為教會同社會之間嘅福音橋樑，成為21世紀「城市宣教」嘅基地，建立更完善嘅福音製作系統，匯集各界基督徒，配合眾教會同機構，透過福音影視媒介傳播基督信仰。目標：「以慈善為社會關懷，讓福音改變世道人心，用愛建家立業，靠神改變人生。」

挪亞方舟事件爭議
2010年，影音使團同土耳其合作組成嘅「方舟探索隊」，並稱進入土耳其亞拉臘山，搵到懷疑挪亞方舟殘骸。之不過，呢項「發現」遭多方質疑。 例如：
2010年，美國「聖經世界」(World of the Bible) 事工創辦人兼考古學者Randall Price聯同另一個考古學者Don Patton聯名發表33頁報告 "A Critique of the Claim of Noah's Ark Ministries International of the Discovery of a Wooden Structure on Mount Ararat" 質疑方舟真假。
曾參與探索過程嘅美國宗教大學教授 Randall Price 指出成個「發現」都係偽造嘅，木材實際係由黑海附近搬運至亞拉臘山。
2011年8月，「國際創世事工」（Creation Ministries International）公佈立場書，重申認定影音使團聲稱之所謂「發現挪亞方舟」其實係被騙。立場書指已發表嘅照片所顯示嘅，絕大機會是新近嘅人工建構，這點與該使團做嘅絕大多數木樣本嘅炭十四定年法結果吻合，雖然他們只公開唯一一個被定為年代「老舊」樣本嘅結果。
2011年11月29日，64位來自美國、加拿大、澳洲、新加坡、台灣及香港嘅教牧領袖聯署，呼籲各基督教會考慮應唔應該支持影音使團。公開信中指出自2004年起，該使團喺未經確切核實之前，就不斷以「發現方舟」做噱頭黎舉行佈道會同拍攝電影，令人憂心會有扭曲事實及取巧之嫌。該使團至今未有按考古學嘅嚴謹治學態度處事，例如：該使團已在三處不同地點聲稱發現方舟遺骸，但唔肯公開地點畀其他考古學者核實。聯署者包括：香港中文大學崇基學院神學院教授、香港浸會大學校牧、信義宗神學院教授、中國宣道神學院研究部主任、伯特利神學院教授等。
影相舖

影相舖，又叫影樓、影棚，舖一種，影相佬喺舖入面同人影相，係室內攝影。舖通常分為兩部份，一部搭布景，幫人影相用。另一部係菲林曬相黑房。現代數碼攝影唔用菲林，就唔係使黑房，甚至唔使有布景，用單色布，背景用電腦加上去都得。
舊時啲人去影相舖，皆因唔係人人有相機，影相亦係專業，器材亦不菲。後尾多人有相機，都有專為證件影相，因為證件相、學生相有特定要求。現今人人日日都可以影相，揸部電話影生活相隨處有，電腦打印機都好方便，就無必要去影相舖。影相舖就轉為特定場合做事，如婚紗相或者廣告相。依類有時止影相佬，而係有成隊人，有人化粧，有人着衫，有人打燈咁。
英文舊時叫photographer's，依家叫photographer's studio。日文稱為寫真館，簡字写真館。
彼得·佩迪魯

彼得·佩迪魯（英文：Peter Pettigrew），花名蟲尾（英文：Wormtail），係英國作家J. K. 羅琳寫嘅奇幻小說《哈利波特》系列嘅其中一個角色。曾經係鳳凰會嘅人，企喺鄧不利多嗰邊，後嚟做二五仔，出賣咗詹姆·波特同莉莉·波特兩公婆，間接導致佢哋嘅死亡。「蟲尾」個名係出自佢個動物化身即老鼠仔。
影碟

影碟係種影像錄製保存形式，舊時主要用CD碟，即係VCD，家陣比較常見嘅格式係DVD同藍光光碟。
影視評論

影視評論（粵音：jing2 si6 ping4 leon6）顧名思義係指對影視作品嘅分析同評論。按照唔同作品類型，可以分成影評（評電影）、視評（評電視節目）同劇評（評戲劇，亦可以指評電視劇）等等嘅唔同範疇。一般嚟講，影視評論用意係想為大眾提供有關影視作品嘅資訊，方便大眾作出「呢套戲啱唔啱我睇，值唔值得花時間同使錢去睇」噉嘅判斷。喺學術界，學者有陣時亦會寫一啲理論性質嘅影視評論。